laion/Wikipedia-Exotic huggingface dataset:
Lääne-Harju Muusika- ja Kunstide Kool

Lääne-Harju Muusika- ja Kunstide Kool on huvikool Harju maakonnas Lääne-Harju vallas. Kooli juriidiline aadress on Rummu alevik, Aia tänav 5. Huvikool loodi Paldiski Muusikakooli ja Vasalemma Kunstide Kooli ühendamisel 1. septembril 2021. Selles oli asutamise hetkel seitse õppekohta: Paldiskis Ühisgümnaasiumis, Paldiski Vene Põhikoolis, Rummus, Padise rahvamajas, Vasalemma Põhikoolis, Leholas ja Laulasmaal. 2023. aasta seisuga on koolil üheksa õppekohta. Kooli direktor on Mihkel Tikerpalu. Lääne-Harju Kultuurikeskus (Aedlinna tee 3, Klooga) Õppida saab kujutavat kunsti, kitarri, klaverit ja tantsu. Laulasmaa Kool (Kloogaranna tee 20, Laulasmaa küla) Õppida saab klaverit, viiulit ja solfedžot. Lehola Lasteaed-Algkool (Orisküla tee 20, Lehola küla) Õppida saab klaverit. Padise rahvamaja (Padise küla) Õppida saab puupuhkpille, vaskpuhkpille, solfedžot ja muusikalugu, löökpille. Tegutseb Padise Puhkpilliorkester, Padise RahvaTeater ja teatristuudio. Paldiski Vene Põhikool (Peetri 26, Paldiski) Õppida saab klaverit, löökpille, solfedžot ja muusikalugu. Paldiski Ühisgümnaasium (Rae 56, Paldiski) Õppida saab klaverit, kitarri, viiulit, puupuhkpille, tšellot, solfedžot ja muusikalugu ja tantsu. Tegutseb nii keelpilliorkester kui ka orkester. Risti Kool (Harju-Risti) Õppida saab klaverit. Rummu (Aia 5) Õppida saab klaverit, kitarri, solfedžot ja muusikalugu, tantsu ja kujutavat kunsti. Vasalemma Põhikool (Lemmaru küla) Õppida saab klaverit, kitarri, solfedžot, puupuhkpille, vaskpuhkpille ja tantsu. Tegutseb puhkpilliorkester. Lääne-Harju Muusika- ja Kunstide Kooli veebisait
Amadou Onana

Amadou Ba Zeund Georges Mvom Onana (sündinud 16. augustil 2001 Dakaris) on Senegalis sündinud Belgia jalgpallur, kes mängib kaitsva poolkaitsjana Inglismaa Premier League'i klubis Aston Villa ja Belgia jalgpallikoondises. Ta kuulus noorena Belgia klubidesse. 2017. aastal liitus ta Saksamaa klubiga TSG 1899 Hoffenheim, kuid Hoffenheimi põhimeeskonnas ta ei mänginud. 2020. aastal siirdus ta Saksamaa esiliigaklubisse Hamburger SV. Hooajal 2020/21 mängis ta Saksamaa esiliigas 25 mängus ja lõi kaks väravat. Hooajal 2021/22 mängis ta Prantsusmaa kõrgliigaklubis Lille. 2022. aasta augustis sõlmis ta viieaastase lepingu Inglismaa kõrgliigaklubiga Everton. Ta mängis seal kaks hooaega. 2024. aasta juulis siirdus ta 50 miljoni naelsterlingi eest Aston Villasse. Belgia jalgpallikoondises debüteeris Onana 3. juunil 2022 UEFA Rahvuste Liiga mängus Hollandi vastu. Ta kuulus Belgia koondisse 2022. aasta maailmameistrivõistlustel ja 2024. aasta Euroopa meistrivõistlustel. https://www.transfermarkt.com/amadou-onana/profil/spieler/485706 (vaadatud 27.12.2022) "Onana Joins Everton". Everton F.C. 9. august 2022. Vaadatud 9. augustil 2022. Townley, John (22. juuli 2024). "Aston Villa complete £50m transfer as Unai Emery makes big statement". Birmingham Live (inglise). Vaadatud 22. juulil 2024. https://www.national-football-teams.com/player/87678/Amadou_Onana.html (vaadatud 27.12.2022) Profiil Aston Villa FC kodulehel
Hedwig Allika

Hedwig Allika on Pärnust pärit viiuldaja. Ta on sündinud 10. rehekuul (oktoobril) 1986. 2022. aasta seisuga kuulub ta kahte ansamblisse. Vennaskonda ja Antsud viimases on tal ka laulmis osa. Veel tegutseb ta pillipoes. Hedwig Allika elukaaslane on Karl Taklaja, kes mängib kitarri bändis Antsud.
Kaspar Oja

Kaspar Oja (sündinud 30. oktoobril 1985) on Eesti majandusteadlane. Alates 2009. aastast on ta töötanud Eesti Pangas ökonomisti ja hiljem vanemökonomistina. Alates 1. veebruarist 2022 on ta ka Eesti presidendi Alar Karise majandusnõunik. 1993–2004 Tallinna 21. Kool 2004–2007 Tartu Ülikool, majandusteaduskond, BA 2007–2010 Tartu Ülikool, majandusteaduskond, MA alates 2010 Tartu Ülikool, majandusteaduskond, doktorantuur ETISe kirje: Kaspar Oja Karise majandusnõunikuna alustab tööd Kaspar Oja, Postimees, 22. oktoober 2021. Presidendi majandusnõunik: Eesti kulutused on läinud ülekäte, ERR, 29. mai 2022 Oja: majanduse taastumiseks tuleks ühtlustada ettevõtete aitamist, 15. detsember 2022
Eichkögl

Eichkögl on vald (Gemeinde) Austrias Steiermargi liidumaal Kagu-Steiermargi ringkonnas. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
William Saliba

William Alain André Gabriel Saliba (sündinud 24. märtsil 2001 Bondys) on Prantsusmaa jalgpallur, kes mängib keskkaitsjana Inglismaa Premier League'i klubis Arsenal ja Prantsusmaa jalgpallikoondises. 2016. aastal liitus ta Prantsusmaa klubiga Saint-Étienne ning debüteeris 25. septembril 2018 Prantsusmaa kõrgliigas mängus Toulouse'i vastu. Esimesel hooajal sai ta Prantsusmaa kõrgliigas kirja 16 mängu. 2019. aasta juulis sõlmis ta pikaajalise lepingu Arsenaliga. Väidetav ülemineksumma oli 27 miljonit naelsterlingit. Hooajal 2019/20 oli ta Arsenalist laenul taas Saint-Étienne'is. Hooaja 2020/21 teises pooles oli ta laenul Prantsusmaa kõrgliigaklubis Nice ja hooajal 2021/22 Prantsusmaa kõrgliigaklubis Marseille Olympique. Hooaja 2021/22 lõpus valiti Saliba Prantsusmaa kõrgliiga hooaja parimaks noormängijaks ja liigahooaja sümboolsesse koosseisu. Arsenali põhimeeskonnas hakkas Saliba mängima hooajal 2022/23. Inglismaa kõrgliigas tegi ta debüüdi 5. augustil 2022 hooaja avamängus Crystal Palace'i vastu. Inglismaa kõrgliigas lõi ta esimese värava sama aasta 20. augustil mängus Bournemouthi vastu. Prantsusmaa jalgpallikoondises debüteeris Saliba 25. märtsil 2022 sõprusmängus Elevandluuranniku vastu. Ta kuulus Prantsusmaa koondisse 2022. aasta maailmameistrivõistlustel, pääsedes väljakule vaid viimases alagrupimängus Tuneesia vastu. Saint-Étienne Coupe de France: Teine koht 2019–20 Arsenal Community Shield: 2020 "#SalibaSigns: Saliba to join the club". Arsenal F.C. 25. juuli 2019. Vaadatud 25. juulil 2019. Cohen, Sonny (25. juuli 2019). "Arsenal sign Madrid's Ceballos on loan and £27m St Etienne defender Saliba". The Guardian. Vaadatud 25. juulil 2019. "L'équipe type de la saison de Ligue 1 aux trophées UNFP avec un trio d'attaque Terrier-Ben Yedder-Mbappé". L'Équipe (prantsuse). 15. mai 2022. Vaadatud 18. mail 2022. https://www.national-football-teams.com/player/86990/William_Saliba.html (vaadatud 27.12.2022) William Saliba Arsenal FC kodulehel
Honiatyczki

Honiatyczki on küla Poolas Lublini vojevoodkonnas Hrubieszówi maakonnas Werbkowice vallas. Honiatyczki asub Werbkowicest ligi 9 km ja Hrubieszówist umbes 19 km edelas.
Märjamaa Muusika- ja Kunstikool

Märjamaa Muusika- ja Kunstikool on huvikool Rapla maakonnas Märjamaal. Märjamaa Muusika- ja Kunstikool avati 1988. aasta sügisel. Koolis saab õppida maalimist, joonistamist, kompositsiooni, kunstiajalugu, klaveri-, akordioni-, viiuli-, tšello-, klarneti-, trompeti-, trombooni-, metsasarve-, tuuba-, altsarve-, saksofoni-, flöödi-, kitarri-, väiksekandle- ja rahvakandlemängu. Märjamaa Muusika- ja Kunstikooli veebisait
Fehring

Fehring on vald (Stadtgemeinde) Austrias Steiermargi liidumaal Kagu-Steiermargi ringkonnas. Maastik on lainelised künkad, mida lõikab Raabi org. Fehring asub lohus mõne meetri kõrgusel orupõhjast. Linn piirneb idas Burgenlandiga. Fehringit in koos 40 taluga esmamainitud 1265. aasta Otakari dokumendis. Petzelsdorfi ringkonda Babenbergide 1220. aasta urbaariumis. Fehring asutati turukohana ja Austria hertsog Rudolf IV andis turuõiguse. Fehringis on kihelkonda dokumenteeritud alates 1305. aastast. Fehringi ümbruses on olnud palju sõdu ja võitlusi, seetõttu ehitati 15. sajandil tabor. Tabori säile Edelapoolsest küljest Fehring 1820, litograafia J. F. Kaiser Austria 10-kreuzeriline mark 1858. aastast Fehringi raudteejaam on S3-liinide lõpp-peatus Grazist Steirische Ostbahnil. Heinersreuth, Saksamaa Patsch, Austria Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Cooki saared

Cooki saared (rarotonga: Kūki ‘Airani; Penrhyn: Kūki Airani) on saareriik Polüneesias, Vaikse ookeani lõunaosas. See koosneb 15 saarest, mille kogupindala on ligikaudu 236,7 ruutkilomeetrit. Cooki saarte majandusvöönd hõlmab 1 960 027 ruutkilomeetrit ookeani. Saareriigi pealinn on Avarua. Cooki saared on Uus-Meremaaga vabalt assotsieerunud riik. Alates 21. sajandi algusest on Cooki saared juhtinud oma iseseisvat välis- ja kaitsepoliitikat ning neil on ka oma tollieeskirjad. Riigil ei ole sõjaväge, mistõttu vastutab riigikaitse eest Uus-Meremaa. Viimastel aastakümnetel on Cooki saared võtnud kasutusele üha enesekindlama ja selgepiirilisema välispoliitika ning Cooki saarlane Henry Puna oli aastatel 2021–2024 Vaikse Ookeani Saarte Foorumi peasekretär. Enamik Cooki saarlasi on ka Uus-Meremaa kodanikud, kuid neil on ka Cooki saarte kodanike staatus, mida teistele Uus-Meremaa kodanikele ei anta. Cooki saared on alates 1980. aastast olnud aktiivne Vaikse ookeani kogukonna liige. Cooki saarte peamised asulad paiknevad Rarotonga saarel, kus asub ka Rarotonga rahvusvaheline lennujaam. 2021. aasta rahvaloenduse andmetel oli Cooki saarte rahvaarv 14 987. Uus-Meremaal ja Austraalias elavad suured Cooki saarlaste kogukonnad ning 2018. aasta toimunud Uus-Meremaa rahvaloendusel väitis 80 532 inimest, et on Cooki saarlased või Cooki saarte päritolu. 2021. aasta Austraalia rahvaloenduse ajal elas riigis 28 000 Cooki saarlast, kellest paljud olid Austraalia kodakondsusega. Saared asustasid 6. sajandil polüneeslased, kes saabusid Tahitilt. Saarestik on nimetatud James Cooki järgi, kes külastas saari 1773. ja 1779. aastal. Esimesed inglise misjonärid jõudsid saartele 1821. aastal. 1888. aastal sai saartest Briti protektoraat. 1901. aastal läks protektoraat Uus-Meremaa valdusse ja 1961. aastal said saared omavalitsusliku staatuse Uus-Meremaaga assotsieerunud riigina. 1980. aastal sõlmisid USA ja Uus-Meremaa valitsus piirikokkuleppe, mis määras merepiiri Ameerika Samoa ja Cooki saarte vahel. USA loobus nõudlusest Penrhyni, Pukapuka, Manihiki ja Rakahanga atollidele. 1993. aastal tunnustas Uus-Meremaa Cooki saari iseseisva riigina. 25. oktoobril 2018 sõlmisid Eesti ja Cooki saared diplomaatilised suhted. 2018. aasta novembri seisuga olid Cooki saartel diplomaatilised suhted 52 riigiga. Alates 1988. aasta suveolümpiamängudest on Cooki saared osalenud kõigil suveolümpiamängudel. Cooki saarte ROK-i kood on COK. https://www.worldometers.info/world-population/cook-islands-population/ "Cook Islands Maori ethnic group". Statistics New Zealand. Vaadatud 10. oktoobril 2024. https://vm.ee/et/uudised/eesti-ja-cooki-saared-solmisid-diplomaatilised-suhted Cooki saarte veebiinfoleht Cooki saarte valitsuse veebileht
Joe Willock

Joseph George Willock (sündinud 20. augustil 1999 Londonis) on Inglismaa jalgpallur, kes mängib poolkaitsjana Inglismaa Premier League'i klubis Newcastle United. 2004. aastal liitus ta Londoni Arsenali noorteakadeemiaga. Arsenali põhimeeskonnas debüteeris ta 20. septembril 2017 EFL Cup'i mängus Doncaster Roversi vastu. Inglismaa kõrgliigas tegi ta debüüdi 15. aprillil 2018 mängus Newcastle Unitedi vastu. Esimese värava lõi ta Arsenali särgis 29. novembril 2018 UEFA Euroopa Liiga alagrupimängus Poltava Vorskla vastu. 2019. aasta septembris sõlmis ta Arsenaliga uue pikaajalise lepingu. Hooajal 2019/20 lõi ta kokku viis väravat, sealhulgas ühe, 25. juunil 2020 mängus Southamptoni vastu, Inglismaa kõrgliigas. Hooaja 2020/21 Euroopa Liiga alagrupiturniiril lõi ta kolm väravat. 2021. aasta veebruaris läks ta laenule Newcastle Unitedi. 6. veebruaril lõi ta oma debüütmängus Southamptoni vastu kohe värava. Ta lõi 14 mänguga Inglismaa kõrgliigas kaheksa väravat, sealhulgas värava kuues mängus järjest – 21 aasta ja 272 päeva vanuselt sai ta Inglismaa kõrgliigas noorimaks, kes seda suutnud on. Ta lõi värava ka Premier League'i hooaja viimases mängus, millega kordas Alan Shearerile kuuluvat klubi rekordit. 2021. aasta mais valiti Willock Premier League'i maikuu parimaks mängijaks. 2021. aasta augustis sõlmis Willock Newcastle Unitediga püsiva kuueaastase lepingu. Aastatel 2014–2020 mängis Willock Inglismaa noortekoondistes. Tema vanemad vennad Matty ja Chris Willock on samuti jalgpallurid. Willocki vennad on Montserrati päritolu. Arsenal FA Cup: 2019–20 FA Community Shield: 2017, 2020 UEFA Euroopa Liiga: Teine koht 2018–19 "Joe Willock signs new contract". Arsenal F.C. "Joe Willock signs long-term Arsenal contract". BBC Sport. 12. september 2019. "Newcastle United sign Joe Willock on a permanent deal". Newcastle United F.C. 13. august 2021. Vaadatud 13. augustil 2021. Kelly, Ciaran (16. oktoober 2017). "What Man Utd player Paul Pogba said to loan star when he took squad number". Manchestereveningnews.co.uk. "Cookies op AD.nl". Algemeen Dagblad.
Robert Sánchez

Robert Lynch Sánchez (sündinud 18. novembril 1997 Cartagenas) on Hispaania jalgpallur, kes mängib väravavahina Inglismaa Premier League'i klubis Londoni Chelsea ja Hispaania jalgpallikoondises. Ta kuulus kõigepealt Hispaania klubidesse, seahulgas 2010–2013 Levante noortesüsteemi, seejärel liitus Brighton & Hove Albioniga. Esimese profilepingu sõlmis ta klubiga 2015. aastal. Hooajal 2018/19 oli ta laenul Inglismaa tugevuselt neljanda liiga klubis Forest Green Rovers ja hooajal 2019/20 Inglismaa tugevuselt kolmanda liiga klubis Rochdale. Brightoni meeskonnas debüteeris Sánchez 1. novembril 2020 mängus Tottenham Hotspuri vastu. Hooajal 2020/21 kerkis ta ka Brightoni esiväravavahiks. 2021. aasta veebruaris sõlmis ta klubiga uue nelja ja poole aasta pikkuse lepingu. Suvel 2023 liitus Sanchez ligi 23 miljoni euro eest Chelseaga. Hispaania jalgpallikoondises tegi Sánchez debüüdi 5. septembril 2021 MM-i valikmängus Gruusia vastu, kus pääses väljakule teisel poolajal Unai Simóni asemel. Sánchez oli Hispaania koondise varuväravavaht 2021. aasta Euroopa meistrivõistlustel ja 2022. aasta maailmameistrivõistlustel. Tema isa on Inglise-Jamaica päritolu ja ema hispaanlanna. "Sanchez signs new Brighton deal until June 2025". Sky Sports. 23. veebruar 2021. Vaadatud 26. veebruaril 2021. "Cádiz CF: Robert Sánchez, el flamante portero que empezó de la mano de Jorge Cordero". La Voz Digital (hispaania). 24. märts 2021. Vaadatud 26. märtsil 2021. Profiil Brighton & Hove Albion F.C. kodulehel
Petraičiai

Petraičiai (žemaidi Petrātē) on küla Leedus Skuodase rajoonis Ylakiai vallas. Külas on Petraičiai kalmistu. Petraičiai piirneb idas Židikai valda jääva samanimelise külaga. Gyventojai gyvenamosiose vietovėse: Lietuvos Respublikos 2011 metų gyventojų ir būstų surašymo rezultatai. Vilnius: Statistikos departamentas, 2013. Skuodo rajono savivaldybė
Tiibeti astroloogia

Tiibeti astroloogia on segu India, Hiina ja Tiibeti böni täheteadusest ja Kālatšakra tantrast. Hani dünastia ajal Hiinas oli juba kasutusel tsükliline ajaarvestus. Traditsionaalselt loetakse astroloogiat budismi viie vajaliku teaduse hulka. Ennustused on vaid üks väike osa, võrreldes ajatsüklite, kronoloogia ja kalendri koostamisfunktsiooniga. Eriti au sees on olnud astroloogia Nyingma koolkonnas, kes oli üks suuremaid astroloogia propageerijaid Tiibetis tänu Min-zhoi-lingi ehk Mindrol-lingi (Mindroling) kloostrile. Hiinas, Mongoolias ja Tiibetis kasutati sageli ennustamiseks kilpkonna kilpi: astroloogilistel thankadel ehk diagrammidel on põhikujundina kilpkonn. Suutras on kirjas: "Taevas ja maa on lamedad ja mahuvad vabalt kilpkonna kilbile." Kilpkonna pea on suunaga lõunasse, saba aga põhjasuunda. Loivad-käpad on aga itta ja läände suunatud. Lõunapoolses ilmakaares on valitsevaks tuli ja loomadest hobune ja madu. Läänes valitseb elementidest metall ning loomadest kukk ja ahv. Põhjas on elementidest vesi, loomadest rott ja siga. Idas on elementidest puu, loomadest aga tiiger ja jänes (Jaapanis kass). Elementide olemust iseloomustatakse kolmel viisil: väline, sisemine ja salajane. Väline elementide avaldusviis on tuli, maa, puu, vesi ja metall. Sisemisele vastavad inimese siseelundid: tuli vastab südamele, puu maksale, metall kopsudele, maa põrnale ja vesi neerudele. Salajane elementide energia vastab viiele meelele või viiele puhtale värvile. Aasias on olnud pidevalt paralleelselt kasutusel kaks kalendrit – päikesekalender ja kuukalender. Päikesekalender lähtub Maa liikumisest ümber Päikese ja on vastavuses talvise, kevadise, suvise ja sügisese pööripäevaga. See on vajalik esmajoones maaharijatele, kuid kasutati ka ennustuste ja prognooside koostamiseks. Kuukalender lähtub Kuu faasidest, mis tuleb Kuu liikumisest ümber Maa. Iga uus kuu algab uue ja värske kuuloomisega ja selliseid kuid mahub aastasse 12-13. Lisakuu lisatakse keskmiselt seitsmel aastal üheksateistkümnest. Aasta algab talvisele pööripäevale järgneva teise kuuloomisega ja seepärast langeb aasta algus kas jaanuari lõppu või veebruari algusse. Enamus rahvalikke pidustusi ja tähtpäevi on seotud just kuukalendriga. Maailm koosneb viiest algelemendist. Igale elemendile vastab konkreetne värv: Tuli – punane Maa – kollane Metall – valge Vesi – must Puu – sinine, roheline Tiibeti astroloogia ajalugu (vene keeles) Tiibeti astroloogia (vene keeles) Tiibeti astroloogia alane tekst
Dilbikiai

Dilbikiai (žemaidi Dėlbėkē) on küla Leedus Skuodase rajoonis Ylakiai vallas. Külas on Dilbikiai kalmistu. Külla jääb Visgaudžiai Karstase kivi, mis asub praktiliselt Visgaudžiai küla serval ja mida kutsutakse ka Kuradikirstuks (Velnio karstas). Kivi on 4,2 meetri pikkune, 1,7 meetri laiune ja 2,2 meetri kõrgune. Kohalikud lood räägivad, et kivi alla olevat maetud kurat, selle juurde olevat maetud kirst kullaga, ja et terves selles metsas kummitavat kuratlik vaim, mis häirib hobuseid ning ei lase rahval läbi metsa minna. Külla jääb Milijonase mägi, kus rahvajuttude kohaselt seisnud kord kirik ja linn. Katku ajal vajunud need maa alla. Gyventojai gyvenamosiose vietovėse: Lietuvos Respublikos 2021 metų gyventojų surašymo rezultatai. Vilnius: Statistikos departamentas, 2022. Skuodo rajono savivaldybė Visgaudžių akmuo „Karstas“ Vaitkevičius V. Senosios Lietuvos šventvietės. Žemaitija, Vilnius 1998, 117 lk.  Dilbikiai – pildid, videod ja helifailid Wikimedia Commonsis Küla portaalis vietoves.Lt
Tiberiuse psalter

Tiberiuse psalter on üks neljast säilinud gallikaani psaltrist, mis loodi Inglismaal Winchesteris 11. sajandi keskpaigas või ligikaudu normanni vallutuse aastail (kolm ülejäänut on Stowe psalter, Vitelliuse psalter ja Lambethi psalter). Käsikiri asub Briti Raamatukogus kohaviida BL Cotton MS. Tiberius C.vi all ja on tänapäeval digitaliseeritult kättesaadav. Käsikiri koosneb 129 pärgamentlehest mõõdus 248 x 146 mm. Tekst on kirjutatud karolingide minusklis, initsiaalid on maalitud punase, sinise või rohelise värviga. Psalmide tekstis on rohkelt ridadevahelisi vanaingliskeelseid glosse ja muud mitteladinakeelset teksti. 24 lehekülge on joonistustega; 5 Taaveti elust ja 11 Kristuse elust. Raamatu peamiste algusosade esilehed on suurte initsiaalide ja mitmevärvilise akantusmotiividega servisega, nagu näiteks esimese psalmi algus leheküljel 31r. Psaltris on varaseim enne teksti paigutatud illustratsioonidetsükkel (lehekülgedel 7v–16r), kujundus, mis muutus järgmistel sajanditeks tavaliseks; Tiberiuse psaltri pilditsükkel kujutab stseene Taaveti ja Kristuse elust neid tüpoloogiliselt seostades. Miniatuuride monumentaalses pildikeeles on ühendatud Winchesteri anglosaksi stiil ja Utrechti psaltri ekspressiivne joonistusstiil, enamjaolt joonepõhine ja hoogne, kuid on ka üleni maalitud miniatuure, nagu troonil istuva Taaveti kujutis leheküljel 30v. Käsikiri pole täielik, see sai kannatada tulekahjus 1731. aastal, mil hävisid esimeste lehekülgede ülanurgad. 1894. aastal köideti käsikiri uuesti ja pärgamentlehed paigutati ühekaupa suurema lehesuurusega raamatusse. Taavet ja lõvi leheküljel 8r Taavet ja Koljat leheküljel 8v Koljati tapmine leheküljel 9r Saul ja Taavet leheküljel 9v Kristuse kiusamine leheküljel 10v Kristuse kinnivõtmine leheküljel 12r Salvikandjad naised Kristuse haual leheküljel 13v Uskmatu Toomas leheküljel 14r Kristus auhiilguses leheküljel 18v Taavet troonil leheküljel 30v Esimese psalmi incipit leheküljel 31r Psalm vahelekirjutatud kommentaaridega leheküljel 31v "Cotton MS Tiberius C VI. - Digitised Manuscripts. - British Library". Originaali arhiivikoopia seisuga 5. detsember 2022. Vaadatud 27. detsembril 2022. Cotton MS Tiberius C VI. - Digitised Manuscripts. - British Library
Vižančiai

Vižančiai (žemaidi Vīžonte) on küla Leedus Skuodase rajoonis Ylakiai vallas Kaltise jõe ääres. Külas on postkontor ja raamatukogu. Sealne põhikool on Ylakiai keskkooli filiaal. Külas on kaks Vižančiai kalmistut. Gyventojai gyvenamosiose vietovėse: Lietuvos Respublikos 2021 metų gyventojų surašymo rezultatai. Vilnius: Statistikos departamentas, 2022. Skuodo rajono savivaldybė  Vižančiai – pildid, videod ja helifailid Wikimedia Commonsis Küla portaalis vietoves.Lt
Urboniškė

Urboniškė (žemaidi Orbuonėške) on küla Leedus Skuodase rajoonis Ylakiai vallas. Urboniškė jääb Apšė jõe kaldale. Gyventojai gyvenamosiose vietovėse: Lietuvos Respublikos 2011 metų gyventojų ir būstų surašymo rezultatai. Vilnius: Statistikos departamentas, 2013.
Antsiran̈ana

Antsiran̈ana on sadamalinn Madagaskaril Madagaskari saare põhjatipu lähedal. Linn on Diana piirkonna halduskeskus ja moodustab Antsiranana I ringkonna. 1975. aastani oli linna nimi Diégo-Suarez portugali meresõitja Diego Soaresi järgi. Kuni 2009. aastani oli linn Antsiran̈ana provintsi halduskeskus. Elanike arv oli 2005. aastal umbes 80 000, 2011. aastal hinnanguliselt 108 980. Madagaskari 1993. aasta rahvaloenduse (1. augustil 1983) järgi oli elanikke 58 900. http://www.geohive.com/cntry/madagascar.aspx
Kalvaičiai

Kalvaičiai on küla Leedus Skuodase rajoonis Ylakiai vallas. Kalvaičiai jääb Apšė jõe kaldale. Külla jääb Kalvaičiai vana kalmistu. Gyventojai gyvenamosiose vietovėse: Lietuvos Respublikos 2011 metų gyventojų ir būstų surašymo rezultatai. Vilnius: Statistikos departamentas, 2013. https://www.geoportal.lt/map/
Milvydžiai

Milvydžiai (žemaidi Mėlvīdē) on küla Leedus Skuodase rajoonis Ylakiai vallas Apšė jõe ääres. Külas on Milvydžiai kalmistu. Gyventojai gyvenamosiose vietovėse: Lietuvos Respublikos 2021 metų gyventojų surašymo rezultatai. Vilnius: Statistikos departamentas, 2022. Skuodo rajono savivaldybė
Girdeniai

Girdeniai (žemaidi Gėrdenē) on küla Leedus Skuodase rajoonis Ylakiai vallas Apšė jõe ääres. Külas on Girdeniai kalmistu. Külas asub Girdeniai linnamägi. Tegemist on aastal 1253 mainitud kuralaste Gėsalai linnusega. Sealne kultuurikiht sai rikutud, kui kohalik agronoom otsustas aastal 1973. korraldada talgud, kaevamaks välja väidetavat linnusesse maetud kulda. Linnus oli kasutusel I aastatuhandest EKr. kuni XIII sajandini. Aastal 1966 korraldas Leedu Ajalooinstituut linnamäel väljakaevamisi. Gyventojai gyvenamosiose vietovėse: Lietuvos Respublikos 2021 metų gyventojų surašymo rezultatai. Vilnius: Statistikos departamentas, 2022. Skuodo rajono savivaldybė Girdenių piliakalnis Lietuvos TSR archeologijos atlasas, Vilnius, Mintis, 1975 m. t. 2 p. 65 (Nr. 218)  Girdeniai – pildid, videod ja helifailid Wikimedia Commonsis Küla portaalis vietoves.Lt
Visgaudžiai

Visgaudžiai (žemaidi Vėsgaudē) on küla Leedus Skuodase rajoonis Ylakiai vallas Apšė jõe ääres. Küla järgi on saanud Visgaudžiai Karstase kivi, mis halduslikult jääb siiski Dilbikiai külla ja mida kutsutakse ka Kuradikirstuks (Velnio karstas). Külas on Visgaudžiai I ja II kalmistu. Gyventojai gyvenamosiose vietovėse: Lietuvos Respublikos 2021 metų gyventojų surašymo rezultatai. Vilnius: Statistikos departamentas, 2022. Visgaudžių akmuo „Karstas“ Skuodo rajono savivaldybė  Visgaudžiai – pildid, videod ja helifailid Wikimedia Commonsis
Margininkai

Margininkai (žemaidi Margėninkā) on küla Leedus Skuodase rajoonis Ylakiai vallas. Külast saab alguse Apšė jõgi. Külas kasvab looduskaitsealune Margininkai tamm. Puu ümbermõõt on 4,31 meetrit. Muinsuskaitse all on Margininkai vana kalmistu. Kunstiväärtusteks on kalmistu ristid ja tulpkabel. Gyventojai gyvenamosiose vietovėse: Lietuvos Respublikos 2021 metų gyventojų surašymo rezultatai. Vilnius: Statistikos departamentas, 2022. Margininkų ąžuolas Margininkų kaimo senosios kapinės, vad. Maro kapeliais  Margininkai – pildid, videod ja helifailid Wikimedia Commonsis Küla portaalis vietoves.Lt